Þingveturinn framundan : „ Sterk pólitísk forysta nauðsyn í þriðja orkupakkanum “ Nýtt þing hefst þriðjudaginn 11. september . Kjarninn tók nokkra þingmenn úr mismunandi flokkum tali um þingveturinn framundan og áherslumál flokkanna þetta árið . Í þetta skiptið var það Willum Þór Þórsson varaþingflokksformaður Framsóknar . Í þetta skiptið var það Willum Þór Þórsson varaformaður þingflokks Framsóknarflokksins . Stefnan skýrist enn frekar Eðli málsins samkvæmt byrjar þingið svolítið á fjárlögunum . Það verður stóra málið og í fyrstu umræðu munu þar fléttast inn önnur mál í tengslum við fjárlögin . Við vitum meira að hverju við göngum núna þar sem við höfum verið að vinna með bæði ríkisfjármálastefnuna og ríkisfjármálaáætlunina og þessi fjárlög hvíla á þessum skjölum . Stefna ríkisstjórnarinnar mun koma bara sterkar og sterkar fram eftir því sem frá líður og skýrist enn frekar með þessum fjárlögum , “ segir Willum . Aðgerðir í fjölskyldumálum Hann segist reikna með að stjórnarandstaðan komi að þeim málum sem fyrirséð er að verði stór í umræðunni og taki rými í vetur . „ Það eru auðvitað kjaraviðræðurnar og þær mögulegu aðgerðir sem að stjórnvöld koma með inn í samningana . Við höfum séð eitthvað nú þegar af þeim aðgerðum sem fyrirhugaðar eru og eru þá staðfestar í þessum fjárlögum , eins og lækkun á tryggingargjaldi . Svo er spurning hvort við munum stíga lengra og hraðar til jarðar í því , það auðvitað vitum við ekki . En þetta verða til dæmis einhverjar aðgerðir í fjölskyldumálum , til dæmis þegar kemur að barnabótum , en þetta mun allt koma frekar í ljós . “ Aðspurður um hvort hann sjái fyrir sér harðan kjaravetur framundan segist Willum ætla að leyfa sér að vera bjartsýnn . „ Við erum bara sem þjóð búin að ná of miklum árangri og ná langt í að ná niður skuldum , lækka vaxtabyrði og nú erum við í færum til að setja inn í stóru kerfin okkar , heilbrigðis - , menntakerfið og samgöngurnar . Það hefur náðst hér verðstöðugleiki og þar af leiðandi kaupmáttaraukning yfir línuna síðustu misseri og það veruleg . Spár og gagnrýni í kringum ríkisfjármálaáætlun , var að spár um mjúka lendingu myndu ekki halda - þær líta vel út þannig að ég held að þegar að aðilar vinnumarkaðarins ganga að fullri alvöru að borðinu þá muni þeir horfa til þessara þátta og verja kaupmáttinn . “ Taka á vanda sauðfjárbænda til lengri tíma Áherslur Framsóknar í vetur verða margvíslegar segir Willum . „ Við þurfum að taka utan um vanda sauðfjárbænda sem brugðist var við bara með skammtíma innleggi . Við höfum farið vel yfir það og viljum styðja við aðgerðir í þeim efnum . Það þarf að finna lausn til lengri tíma , skoða þessa virðiskeðju og stöðuna og ég heyri að það er vilji til er vilji til þess og okkur er mjög umhugað um að vinna að því . “ Þá segist Willum ánægður með að samgönguáætlunin muni koma fram á næstu vikum . „ Við erum að setja verulega aukna fjármuni í þennan málaflokk , “ segir hann og lítur á hana sem svar við ákalli í þessum málaflokki . Auglýsing Þá er Willum einnig ánægður með stöðu menntamálanna . „ Mér finnst Lilja standa sig vel hún er dugleg að koma skilaboðum að um hvað þau eru að gera í ráðuneytinu . Þar er það auðvitað menntastefnan og þá fáum við heildræna sýn á menntamálin . Síðan er líka von á úrlausnum á málefnum fjölmiðlanna á næstu dögum , sem mér finnst mikilvægt . Það hefur mikið verið talað um þennan vanda og búið að gefa út skýrslu og nú er komið að því að gera eitthvað . “ Orkumálin of hratt í farveg tilfinninga og ESB Willum nefnir einnig þriðja orkupakkann sem hann segir að ríkisstjórnin muni þurfa að taka sterka stöðu í og það muni hvíla á öllum flokkum . Aðspurður um hvort Framsókn muni leggjast gegn pakkanum segir hann svo ekki vera en það séu tvær hliðar á þessu máli . „ Hér er búið að innleiða fyrsta og annan pakkann og það er í raun og veru eðlilegt að sameiginlega EES nefndin komist að þeirri niðurstöðu að þriðji pakkinn komi í kjölfarið . Það er ekkert þar sem að breytir neinu hér á landi þangað til ef einhvern tímann yrði sett í samband með sæstreng til Bretlands . Þangað til reynir ekkert á það og ég reikna með að , ef það myndi einhvern tímann reyna á það inn í framtíðina , þá yrði gengið frá öllum skilmálum og skilyrðum varðandi framsali á valdi . Við erum ekkert að framselja meira vald heldur en við höfum gert . “ Willum segir brýna þörf á umræðu um þetta mál , þennan þátt tilskipunarinnar og orkumálin almennt af yfirvegun . „ Mér finnst málið fara of hratt í farveg tilfinninga og ESB . Við stjórnmálamenn þurfum að fara yfir þetta af yfirvegum og mér finnst afar mikilvægt að það sé sterk pólitísk forysta af hálfu ríkisstjórnarinnar þegar kemur að þessu . Við í Framsókn höfum mjög sterka ályktun þegar kemur að framsali valds og virðum hana og högum okkur út frá því . “ Grænu málin falli vel að Framsókn Að endingu segir Willum afar jákvætt hversu aukið sé framlag til grænu málanna . „ Til umhverfis og loftslagsmála og farið í raunverulegar aðgerðir til að við getum staðið við okkar skuldbindingar samkvæmt Parísarsáttmálanum og það eru verkefni sem að falla mjög vel að hugmyndafræði okkar Framsóknarmanna . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .